Muzeele din Viena și-au deschis cont pe OnlyFans. Ce vor publica pe site-ul pentru adulți.
Muzeele din Viena au deschis un cont OnlyFans, platformă dedicată exclusiv adulților. Contul a fost creat pentru a afișa tablouri cu nuduri. Comisia de turism din capitala Austriei contestă decizia anumitor platforme de social media de a cenzura arta.
Comisia de turism din Viena a găsit un nou site pentru libera exprimare artistică: platforma dedicată exclusiv adulților OnlyFans, scrie The Guardian.Consiliul de turism din Viena a deschis un cont pe OnlyFans – singura rețea socială care permite expunerea nudității – în semn de protest față de cenzura impusă de platformele de social media la adresa muzeelor ​​și galeriilor sale de artă.The Vienna tourism board has decided that the good people of Austria deserve to see artistic boobs. They’ve set up an official account on OnlyFansy. This is in protest at other platforms who have all removed classic paintings because they were deemed ‘pornographic’. pic.twitter.com/H0o1KkhFYz— RT (@RT_com) October 18, 2021 În iulie, noul cont TikTok al Muzeului Albertina a fost suspendat și apoi blocat pentru că a afișat lucrări ale fotografului japonez Nobuyoshi Araki ce reprezentau un sân feminin, forțând muzeul să deschidă un nou cont. Acest lucru a urmat unui incident similar din 2019, când Instagram a decis că o pictură a lui Peter Paul Rubens a încălcat standardele comunității platformei, care interzicea nuditatea – chiar și cea care este "de natură artistică sau creativă".În 2018, fotografia Muzeului de Istorie Naturală a figurinei Venus of Willendorf, veche de 25.000 de ani, a fost considerată pornografică de Facebook și scoasă de pe platformă.Muzeul Leopold s-a străduit, de asemenea, să-și promoveze colecția de nuduri ce aparțin expresionistului Egon Schiele, autoritățile de reglementare publicitară din Germania, Marea Britanie și SUA refuzând să le arate într-o campanie de turism, în 2018.Toate aceste lucrări și multe altele sunt acum afișate pe profilul OnlyFans din Viena.Primii abonați la "Conținutul 18+ al Vienei" de pe OnlyFans vor primi fie un Vienna City Card, fie un bilet de acces pentru a vedea în realitate lucrările de artă.Orașul reînnoiește eforturile de a promova Viena ca destinație de călătorie, deoarece guvernul austriac a relaxat restricțiile de frontieră pentru cetățenii străini.